Diari Oficial de la Generalitat Valenciana


Sumari del DOGV 6629, del 13-10-2011 (2011/10533)

RESOLUCIÓ de 13 de setembre del 2011, de la Conselleria de Educació, Formació i Ocupació, per la qual s'autoritza la posada en marxa de cursos monogràfics i oferta formativa complementària de les ensenyances d'idiomes de règim especial que s'impartixen en les escoles oficials d'idiomes de la Comunitat Valenciana per al curs acadèmic 2011/2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6629

Data del DOGV
:   13-10-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/10993


Data del document
:   13-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 13 de setembre del 2011, de la Conselleria de Educació, Formació i Ocupació, per la qual s'autoritza la posada en marxa de cursos monogràfics i oferta formativa complementària de les ensenyances d'idiomes de règim especial que s'impartixen en les escoles oficials d'idiomes de la Comunitat Valenciana per al curs acadèmic 2011/2012.  
  
 [2011/10358]  
De conformitat amb l'article 4.4 del Decret 155/2007, de 21 de setembre, del Consell, pel qual es regulen les ensenyances d'idiomes de règim especial en la Comunitat Valenciana i s'establix el currículum de nivell bàsic i de nivell intermedi, les Escoles Oficials d'Idiomes podran en els terminis que dispose la conselleria competent en matèria d'educació, organitzar i impartir cursos especialitzats per al perfeccionament de competències i idiomes, tant dels nivells bàsic, intermedi i avançat com dels nivells C1 i C2 del Consell d'Europa segons la definició que es fa d'estos nivells en el Marc Comú Europeu de Referència per a les Llengües.  
En el termini que establix l'apartat sext, de la Resolució de 17 de juny del 2011, de la Direcció General d'Ordenació i Centres Docents, per la qual s'establix el procés de preinscripció i matriculació per al curs acadèmic 2011-2012 en les escoles oficials d'idiomes de la Comunitat Valenciana, s'han rebut sol·licituds per a impartir estes modalitats d'oferta formativa acompanyades de la còpia de l'acta dels respectius consells escolars i l'informe favorable de la Inspecció Educativa.   
  
En compliment de la normativa vigent es considera convenient concedir l'autorització de l'esmentada oferta formativa complementària per al curs acadèmic 2011/2012.  
Per tot això, en virtut de les competències que m'atribuïx el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupacio i vistes les sol·licituds de les Escoles Oficials d'Idiomes sol·licitant autorització per a impartir l'oferta formativa complementària i monogràfics per al curs 2011/2012, resolc:  
  
Primer  
Autoritzar, conforme al apartat sext, punt un, de la Resolució de 17 de juny del 2011, de la Direcció General d'Ordenació i Centres Docents (DOCV 29.06.2011) la següent oferta formativa:  
  
EOI d'Alacant:  
- Curs de formació i actualització del professorat d'anglés: "Ensenya la teua assignatura en una altra llengua".  
- Curs monogràfic d'anglés: Anglés mèdic.  
- Curs monogràfic d'anglés: English for online marketing and advertising.  
- Curs monogràfic de rus per al turisme i negocis.  
  
EOI d'Alzira i el seu aulari:  
- Curs d'actualització d'anglés de les destreses orals, nivell bàsic.  
  
- Curs d'actualització d'anglés de les destreses orals, nivell intermedi.  
- Curs d'actualització de les competències d'expressió oral i escrita, nivell intermedi.  
  
EOI d'Elx:  
- Curs especialitzat per al desenrotllament de competències d'italià: Imparare a parlare parlando.  
- Curs especialitzat per al perfeccionament de competències orals de francés: Apprends à parler en parlant.  
- Curs especialitzat per al perfeccionament de competències orals de francés: Viens parler avec nous!.  
- Curs especialitzat per al perfeccionament de competències orals de francés: Deviens un moulin à paroles.  
  
  
  
EOI de Quart de Poblet:  
- Curs d'actualització lingüística d'anglés per a docents, nivell intermedi.  
- Curs d'actualització lingüística d'anglés per a docents, nivell avançat.  
- Curs formatiu/actualització de francés per a professors.  
  
EOI de Sagunt:  
- Dos cursos específics de destresa oral d'anglés, nivell intermedi.  
  
- Dos cursos específics de destresa oral d'anglés, nivell avançat.  
  
- Dos cursos de consolidació de competència oral d'anglés, nivell intermedi.  
- Curs específic de destresa oral d'anglés nivell C1.  
- Curs monogràfic d'anglés Empresarial i Comercial, nivell avançat.  
  
EOI de València:  
- Curs formatiu/actualització: Anglés Comercial.  
- Anglés per a docents i futurs docents, nivell intermedi-alt.  
- Anglés per a docents i futurs docents, nivell intermedi.  
- Curs formatiu de francés: Français des affaires.  
  
  
Segon  
La impartició d'estos cursos monogràfics i la resta de l'oferta formativa complementària es realitzarà amb la dotació de plantilla que té assignada cada escola oficial d'idiomes, per la qual cosa esta autorització no suposa un increment del professorat ni del nombre de grups de les respectives escoles oficials d'idiomes.  
De conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, el present acte, que esgota la via administrativa, podrà ser recorregut potestativament, en reposició o bé cabrà plantejar directament un recurs contenciós administratiu en els terminis davant de l'òrgan que s'indica a continuació:  
  
a) El recurs de reposició haurà d'interposar-se davant del conseller d'Educació, Formació i Ocupació, en el termini d'un mes a comptar de la data següent al de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
  
València, 13 de setembre de 2011.- El conseller d'Educació, Formació i Ocupacio: José Ciscar Bolufer.